大海男兒

《大海男兒》係香港電視娛樂製作嘅郊遊真人騷節目，2020年10月19號到10月30號逢禮拜一到五23:00－23:30喺ViuTV播，由出身《全民造星II》嘅吳啟洋、歐鎮灝、葉振弘主持。節目主持會撐船去遊覽甕缸群島、橫瀾島同大蛇灣等等海上景點。呢套節目係導演劉諾衡繼上半年播嘅《美女郊遊遊》之後另一套郊遊真人騷作品。

每集一覽
除咗第1集由製作組決定船長人選外，每集節目開頭三位主持會玩「海盜木桶」玩具，贏咗可以做船長，其他兩位主持就做水手。而第7集由於「海盜木桶」玩具失靈，之後三位主持猜包剪揼決定船長，由吳啟洋勝出，但呢集「船長簡報」規定三位主持中獲擔任船長嘅人需降為水手，並且係由嘉賓擔任船長。

ViuTV：大海男兒

電視節目變遷

2020年ViuTV節目
ViuTV真人騷